الفرج قريب. بريطانيا اول دولة فالعالم وافقات على استخدام الڤاكسان “فايزر-بيونتيك”. الهيئة التنظيمية للأدوية ومنتجات الرعاية الصحية فهاد البلاد قالت باللي هاد اللقاح اللي يوفر حماية بنسبة 95 في المئة، “آمن للاستخدام على نطاق واسع”. بريطانيا غادية تبدا بالفئات اللي محتاجاها وفق مصادر حكومية. من بينهم الناس لكبار. دابا هاد السيمانا ولا بدية السيمانا اللي جاية غادية توصل ليها 800 الف جرعة وبعدها توصل 10 مليون اخرى. لندن كانت طلبات 40 مليون جرعة اللي كافية باش تلقح 20 مليون مواطن. وزيرهم فالصحة مات هانكوك كتب ف”تويتر “الغوث في الطريق. دائرة الصحة مستعدة لبدء عملية التطعيم بداية الأسبوع القادم”. حسب البي بي سي فهناك حوالي 50 مستشفى على أهبة الاستعداد، كما يجري تجهيز مراكز للتلقيح في عدة أماكن مثل قاعات المؤتمرات. بحال لقاح فايزر بحال لقاحات الصين وموديرنا واوكسفورد كيدار بجوج جرعات. الفرق بين الاولى والثانية شي عشرين يوم 
الفرج قريب بزاف لوقف “كورونا”. النگالزة وافقو على استخدام ڤاكسان فايزر اللي داير معاها المغرب اتفاق وغاديين يبداو السيمانا الجاية